CELEX: 62012CN0018
Language: sl
Date: 2012-01-16 00:00:00
Title: Zadeva C-18/12: Predlog za sprejetje predhodne odločbe, ki ga je vložilo Nejvyšší správní soud (Češka republika) 16. januarja 2012 – Město Žamberk proti Finanční ředitelství v Hradci Králové

31.3.2012   
            
            
               SL
            
            
               Uradni list Evropske unije
            
            
               C 98/12
            
         Predlog za sprejetje predhodne odločbe, ki ga je vložilo Nejvyšší správní soud (Češka republika) 16. januarja 2012 – Město Žamberk proti Finanční ředitelství v Hradci Králové
   (Zadeva C-18/12)
   2012/C 98/19
   Jezik postopka: češčina
   
      Predložitveno sodišče
   
   Nejvyšší správní soud
   
      Stranki v postopku v glavni stvari
   
   
      Tožeča stranka: Město Žamberk
   
      Tožena stranka: Finanční ředitelství v Hradci Králové
   
      Vprašanji za predhodno odločanje
   
   
               1.
            
            
               Ali je mogoče neorganizirane, nesistematične in rekreativne športne dejavnosti, ki jih je mogoče tako opravljati v kopališkem kompleksu na prostem (na primer rekreacijsko plavanje, rekreacijske igre z žogo itd.), šteti za ukvarjanje s športom ali telesno vzgojo v smislu člena 132(1)(m) Direktive Sveta 2006/112/ES z dne 28. novembra 2006 o skupnem sistemu davka na dodano vrednost (1)?
            
         
               2.
            
            
               Če je odgovor na prvo vprašanje pritrdilen, ali je treba zagotavljanje dostopa do takega kopališkega kompleksa na prostem za plačilo, ki obiskovalcem ponuja zgoraj navedeno možnost ukvarjanja s športom, čeprav skupaj z drugimi vrstami zabave ali rekreacije, šteti za storitev, tesno povezano s športom ali telesno vzgojo, namenjeno posameznikom, ki se ukvarjajo s športom ali telesno vzgojo v smislu te določbe Direktive 2006/112/ES, in tako za storitev, oproščeno plačila davka na dodano vrednost, če jo zagotavlja nepridobitna organizacija in so izpolnjeni drugi pogoji iz te direktive?
            
         
      (1)  UL 2006, L 347, str. 1.